Părea a fi o zi normală pe Costa del Sol. Oamenii se distrau în și în jurul piscinei de la Ocean Club din Marbella, când aproximativ 20 de ofițeri au luat cu asalt locația.
În boxe s-a auzit un anunț, transmis în spaniolă și engleză: „Acesta este un control de rutină. În momentul în care terminăm, puteți continua să vă bucurați de această după-amiază însorită”.
Turiştii au fost obligați să părăsească piscina. Operațiunea, care a durat două ore, a implicat și un elicopter care zbura deasupra zonei.
În cele din urmă, o persoană a fost arestată, însă poliția iberică nu a prezentat motivul reținerii.
Motivul acțiunii
Ceea ce se știe este că raidul a urmat unei o serii de împușcături în regiunea turistică. Poliția vrea să anihileze bandele care fac trafic de droguri și duc războaie sângeroase în regiune pentru supremație.
Marbella este situată pe Costa del Sol, nu departe de Gibraltar și, prin urmare, doar un „pas” peste Marea Mediterană până în Maroc. Regiunea nu este populară doar ca stațiune de vacanță, ci și o poartă de acces pentru drogurile din Africa de Nord care ajung în Europa.
Fernando Bentabol, procurorul însărcinat cu combaterea criminalității narcotice din provincia Malaga, din care face parte Marbella, a scos la lumina reflectoarelor subteranele luptei pentru putere între clanurile care se ocupă cu traficul de stupefiante.
Costa del Sol, „noul Medellin”
Întrebat, într-un interviu, dacă zona Costa del Sol se transformă în Medellin, al doilea oraș ca mărime al Columbiei, considerat cel mai violent din lume și fostul cartier general a celebrului baron al drogurilor Pablo Escobar, oficialul a răspuns: „Și da, și nu”.
„Nu poate fi comparat cu Medellin pentru că țări precum Columbia sunt cele care produc droguri, iar majoritatea acțiunilor sunt legate de plantații, așa cum se întâmplă în Maroc de exemplu, cu canabis. Aici suntem în zona în care drogurile sunt introduse și distribuite în Europa”, a explicat el.
Dar, în ceea ce privește nivelul organizațiilor implicate și capacitatea lor economică, da, desigur, Costa del Sol poate fi comparată cu Medellinul.
Procurorul Fernando Bentabol:
Foto: captură video